स्पाइडर-मैन: होमकमिंग
स्पाइडर-मैन: होमकमिंग (अनुवाद. स्पाइडर-मैन: घर वापसी) (अंग्रेजी:- Spider-Man: Homecoming) एक अमेरिकी सुपर हीरो फिल्म है, जो मार्वल कॉमिक्स के चरित्र स्पाइडर मैन पर आधारित है। यह फिल्म मार्वल स्टूडियो और कोलम्बिया पिक्चर्स द्वारा बनाया गई है, और सोनी पिक्चर्स एंटरटेनमेंट द्वारा वितरित की गई है। यह स्पाइडर मैन फिल्म श्रंखला का दूसरा रीबूट और मार्वेल सिनेमेटीक युनिवर्स की सोलहवीं फिल्म है। फिल्म की पटकथा जोनाथन एम गोल्डस्टीन, जॉन फ्रांसिस डाले, वाट्स, क्रिस्टोफर फोर्ड, क्रिस मैक्केना और एरिक सोमर्स द्वारा लिखी गई है, और यह फिल्म जॉन वाट्स द्वारा निर्देशित है। टॉम हॉलैंड, माइकल कीटन, जेंडाया, डोनाल्ड ग्लोवर, याकूब बेटालॉन, लौरा हैरियर, टोनी रेवोलोरि, न्यूकैसल डेली, बुकिम वुडबाइन, मरिसा टॉमी, और रॉबर्ट डॉनी जूनियर फिल्म में मुख्य भूमिकाओं में है। स्पाइडर-मैन: होमकमिंग मे, पीटर पार्कर अपने उच्च विद्यालय के जीवन के साथ नायक स्पाइडर मैन को भी संतुलित करने के लिए कोशिश करता है। स्पाइडर-मैन: होमकिंग उत्तरी अमेरिका मे 7 जुलाई, 2017 को , 3 डी, आईमैक्स और आईमैक्स 3 डी मे रीलीज हुई।